На основу члана 137.став 1.тачка 16. Закона о спорту („Службени гласник Републике Србије", број 10/2016) и члана 37. став 1. тачка 7. Статута Града Ниша ("Службени лист Града Ниша", број 88/2008, 143/2016 и 18/2019),

 Скупштина Града Ниша, на седници од .године, донела је

**О Д Л У К У**

**О ИЗМЕНИ И ДОПУНИ ОДЛУКЕ**

**О ОСТВАРИВАЊУ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ НИШУ**

Члан 1.

У Одлуци о остваривању потреба и интереса грађана у области спорта у Граду Нишу („Службени лист Града Ниша", број 109/2018, 36/2021 и 49/2022), у члану 15. после става 3. додаје се нови став који гласи:

“Правилником се утврђују критеријуми, начин и поступак за доделу награда из члана 48. ове одлуке.”

Члан 2.

члан 49. мења се и гласи:

**“Члан 49.**

 Предлог за доделу награда Градоначелнику подноси Комисија, по спроведеном поступку у складу са Правилником.”

Члан 3.

 Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

**СКУПШТИНА ГРАДА НИША**

**Председник**

 **Др Бобан Џунић**

**ОБРАЗЛОЖЕЊЕ**

Градоначелник Града Ниша, у складу са Одлуком о остваривању потреба и интереса грађана у области спорта у Граду Нишу („Службени лист Града Ниша", број 109/2018 - пречишћен текст, 36/2021, 49/2022**)** образује Комисију за оцену програма у области спорта којима се остварују потребе и интереси грађана у области спорта у Граду, чије чланове, поред представника из реда запослених у Управи, именује из реда територијалног спортског савеза, истакнутих спортских стручњака или лица која су се истакла радом у области спорта.

У циљу бољег сагледавања постигнутих спортских резултата и доприноса развоја спорта, Градска управа за друштвене делатности израдила је нацрт Одлуке као у диспозитиву.

У складу са наведеним предложено је да Одлука ступа на снагу осмог дана од дана усвајања.

За реализацију овог акта нису потребна додатна финансијска средства.

**Вршилац дужности заменика начелника**

**Градске управе за друштвене делатности**

 **Павлина Михајленко**